Държавен вестник, бр. 73, 2010 г., стр. 68

СТР.  68	
Д Ъ Р Ж А В Е Н  В Е С Т Н И К 	
БРОЙ  73
Чл. 39. (1) Ремонтът на повдигателните 
съоръжения и тяхното преустройство извън 
случаите по чл. 38 трябва да се извършва по 
техническа документация, която съдържа:
1. обяснителна записка за приетите про­
ектни решения;
2. резултатите от изчисленията, обосно­
ваващи приетите проектни решения, когато 
са необходими;
3. работни чертежи и схеми на елементите 
или възлите, които ще се заменят или ремон­
тират, за да се проверят изчисленията по т. 2;
4. данни за материалите, които ще се из­
ползват за изработване на елементите или 
възлите на повдигателните съоръжения, които 
ще се заменят или ремонтират;
5. вида и обема на безразрушителния кон­
трол на неразглобяемите съединения и/или 
елементите на повдигателното съоръжение;
6. вида и обема на изпитванията и из­
следванията, които трябва да се извършат 
при ремонта;
7. допустимите нива на качество според 
заваръчните несъвършенства на неразглобя­
емите съединения;
8. чертежи на управляващите вериги, ако 
те ще бъдат преустроени; 
9. списък на стандартите, които са при­
ложени.
(2) Когато се заменят елементи и възли по 
чл. 108, ал. 1, т. 6, буква „а“ или „б“, произ­
ведени от производителя на повдигателното 
съоръжение или по негова документация, при 
ремонта не се изисква техническата докумен­
тация по ал. 1. В този случай елементите или 
възлите трябва да са придружени с документ 
за качество на производителя.
Чл. 40. (1) Лицата, които извършват ре­
монт или преустройство на повдигателни 
съоръжения по чл. 39, трябва да съставят и 
съхраняват не по-малко от 10 години тех­
ническото досие за всяко ремонтирано или 
преустроено съоръжение. Техническото досие 
трябва да съдържа:
1. копие от документацията по чл. 39, ал. 1 
и/или документите за качество по чл. 39, ал. 2;
2. копие от процедурите за изпълнение на 
неразглобяемите съединения;
3. копия от документите за правоспособ­
ност и одобрението на персонала, изпълнил 
неразглобяемите съединения;
4. сертификати за оценка на неразглобяе­
мите съединения;
5. протоколи от извършените изпитвания;
6. документи, удостоверяващи извършване­
то на статично и динамично изпитване след 
ремонт или замяна на елементи от носещите 
конструкции или смяна на носещи елементи, 
механизми за повдигане, товароподемни куки, 
въжета за повдигане или ролкови блокове – за 
повдигателните съоръжения по чл. 2, ал. 1, 
т. 1 – 7;
7. документи, удостоверяващи извършване­
то на статично и динамично изпитване след 
ремонт или замяна на повдигателен механи­
зъм, носещи въжета и приспособленията за 
тяхното окачване, ограничител на скоростта 
и хващачи – за повдигателните съоръжения 
по чл. 2, ал. 1, т. 8.
(2) Лицата по ал. 1 са длъжни след за­
вършване на ремонта или преустройството да 
предадат на ползвателя на съоръжението два 
екземпляра от документите по ал. 1, т. 1, 3 – 7.
(3) Лицата по ал. 1 са длъжни при поиск­
ване да предоставят техническото досие на 
служителите на Главна дирекция „Инспекция 
за държавен технически надзор“ (ГД „ИДТН“) 
в Държавната агенция за метрологичен и 
технически надзор (ДАМТН).
Чл. 41. (1) Техническата документация за 
ремонт трябва да бъде съобразена с предназ­
начението на повдигателните съоръжения и 
с предвидимите условия на експлоатацията 
им, като се вземат под внимание следните 
фактори:
1. честотата на работа при натоварвания, 
близки до номиналните;
2. комбинацията от натоварвания, които 
могат да предизвикат катурване на крана – за 
стрелови кранове;
3. инерционните натоварвания;
4. натоварванията при статичните изпит­
вания;
5. температурата на околната среда;
6. режима на работа;
7. натоварванията, предизвикани от ветро­
вото и сеизмичното натоварване;
8. натоварванията при динамичните из­
питвания, извършвани с товар;
9. пълното или частичното прекъсване на 
енергозахранването;
10. средата, в която работят. 
(2) Натоварванията, които могат да действат 
по едно и също време, трябва да се отчитат, 
като се вземе предвид вероятността от едно­
временното им действие.
Чл. 42. (1) При ремонт и преустройство 
стойностите на използваните коефициенти 
на сигурност не трябва да са по-малки от 
стойностите на коефициентите, използвани в 
техническата документация за производство 
на съоръжението.
(2) Когато коефициентите, използвани в 
техническата документация за производство­
то на съоръжението, не са известни, трябва 
да се използват коефициентите, посочени в 
Наредбата за съществените изисквания и 
оценяване съответствието на машините и/
или в хармонизираните стандарти по чл. 6, 
ал. 2 от същата наредба.
Чл. 43. (1) Материалите, които се използват 
за ремонт на повдигателните съоръжения, 
трябва: